Makan a la Pinoy: Pinangat iti pias a pampano
Ni BRENDA S. DACPANO
www.nordis.net
Ti panagluto iti pinangat iti ikan iti pias wenno kamatis ket maysa kadagiti kalakaan nga isagana. Nakaranaak idiay tiendaan ti naipagango a pias, itattaak la a nakasarak ti nasayaat ti pannakagangona a pias. Nalabit a naipamaga daytoy iti dehydrator ta saan a nagbuot ken napintas ti marisna. Kasapulan ngarud a dimmagasak metten iti ikan tapno maipangat. Sapsap koma ti gatangek ngem nanginngina isu a pampano ti nagtun-oyanna.
Ramen:
1 pidaso a pampano (1/2 kilo)
1/3 tasa a nagango a pias
3 sili a berde
Sangatangan a laya, napitpit
3 ngipen a bawang, napitpit
1 sibuyas, naiwa
Asin wenno patis a pangtimpla
Sangapirit a paminta
1 tasa nga arasaw wenno danum
Panangisagana:
1. Dalusan ti pampano, ken iwaen iti agkatlo wenno agkapat.
2. Ikabil ti amin a ramen iti kaserola wenno banga, kaluban.
3. Isaang iti medium nga apuy. Apaman a nagburek, ipakapsut ti apuyna.
4. Iluto iti agarup 20 minutos wenno agingga maluto ti pampano. # nordis.net
ilo_Latn sot_Latn kab_Latn ilo_Latn swe_Latn ilo_Latn ilo_Latn ilo_Latn ilo_Latn ilo_Latn tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn